
Text rozhodnutia
Súd: Krajský súd Bratislava Spisová značka: 3S/240/2010 Identifikačné číslo súdneho spisu: 1010201340 Dátum vydania rozhodnutia: 15. 05. 2012 Meno a priezvisko sudcu, VSÚ: JUDr. Viera Šebestová ECLI: ECLI:SK:KSBA:2012:1010201340.3 Uznesenie Krajský súd v Bratislave v právnej veci žalobcu: Mgr. P. I., Antona Bernoláka 6/19, Žiar nad Hronom, zastúpený Advokátska kancelária T. & C., Hurbanovo nám. 7, 811 03 Bratislava, proti žalovanému: Ministerstvo vnútra SR, Pribinova 2, 812 72 Bratislava, o preskúmanie zákonnosti rozhodnutia žalovaného č. MV-KVSU-XX-X-2010 zo dňa 26.04.2010, takto r o z h o d o l : Súd zrušuje uznesenie Krajského súdu v Bratislave č.k. XS/XXX/XXXX-XX zo dňa 14.02.2012. o d ô v o d n e n i e : Žalobou podanou Krajskému súdu v Bratislave dňa 15.07.2010 sa žalobca domáhal preskúmania zákonnosti rozhodnutia žalovaného č. MV-KVSU-XX-X-XXXX zo dňa 26.04.2010 ako aj prvostupňového rozhodnutia, ktoré bolo napadnutým rozhodnutím potvrdené, a vrátenia veci žalovanému na ďalšie konanie. Výzvou, doručenou právnemu zástupcovi žalobcu dňa 31.01.2012 bol žalobca vyzvaný na zaplatenie súdneho poplatku za žalobu v celkovej výške 66 eur v lehote do 10 dní odo dňa doručenia. O následkoch nezaplatenia bol poučený. Keďže žalobca napriek výzve súdny poplatok nezaplatil, konanie vo veci bolo uznesením č.k. 3S/240/2010-42 zo dňa XX.XX.XXXX, doručeným právnemu zástupcovi žalobcu dňa 21.02.2012 zastavené. Ako vyplýva zo záznamu o zložení - výpisu z depozitného účtu v Štátnej pokladnici zo dňa 07.03.2012, bol súdny poplatok žalobcom dodatočne zaplatený. Podľa § 10 ods. 3 zák. č. 71/1992 Zb. o súdnych poplatkoch prvostupňový súd zruší uznesenie o zastavení konania pre nezaplatenie súdneho poplatku, ak poplatník zaplatí súdny poplatok do konca lehoty na podanie odvolania. Prvostupňový súd zruší uznesenie o zastavení konania pre nezaplatenie súdneho poplatku aj vtedy, ak bolo konanie prerušené podľa osobitného predpisu a správca v ňom pokračuje namiesto poplatníka. Vzhľadom na to, že žalobca dodatočne v lehote na podanie odvolania zaplatil súdny poplatok, rozhodol súd tak, že uznesenie o zastavení konania zrušil. Poučenie: Proti tomuto uzneseniu možno podať odvolanie do 15 dní odo dňa jeho doručenia, na Krajský súd v Bratislave. V odvolaní sa má popri všeobecných náležitostiach (§ 42 ods. 3 O.s.p.) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha.

